AlexejDobrolubov/national_council_slovak_2010 huggingface dataset:
40. schôdza NR SR - 9.deň - B. popoludní
Dátum: 2021-09-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

77. Padli nejaké osobné útoky. Pán poslanec Pročko, čo vy musíte mať v hlave a aké pochody, to ja si neviem predstaviť. Ten, kto počúval toto vaše vystúpenie, ja som myslel, že počúva nejaké vystúpenie z nejakej psychiatrie. Skúste si to spätne prehrať, lebo to nemalo hlavu, pätu, vy ste miešali všetko. Vy neviete, čo je česť, veď na také slovo ani nemáte v slovníku, ani neviete význam slova česť, a že vaše deti sa za vás nehanbia. No dobre, keď si toto myslíte, ako myslíte. Ja neviem, ako sa tvária medzi kamarátmi, keď počúvajú slovo pročkovci, ako je zaužívané. Mrzí ma, že tie deti na to doplácajú. Vy tu poviete, že vám prekáža imunita výroková. Ale keby nebola tá imunita výroková, tak vy už dávno ste odsúdený niekoľkokrát za tie vaše nepodložené zlodejiny, čo ohovárate všetkých do zlodejov, do extrémistov, do fašistov, steroidových silákov a podobne, ale beriem to, že alkohol s liekmi by sa nemal miešať, a, nedajbože, ešte s drogami ako u vás, a kašlem na to. Takže kto tu zneužíva tú právomoc? Koho mne prepustil generálny prokurátor z väzby, keď ste povedal, že generálny prokurátor prepustil nám niekoho z väzby? Vy, ja neviem, či vám dačo hrká v tej hlave, alebo je tam úplne prázdno. Pardon, že sa už musím takto vyjadrovať, ale to sa nedá. Takže Lipšic nezabil človeka, klamem, nie je právoplatne odsúdený, klamem. Nemenili ste kvôli nemu zákon, tak to som tiež klamal. Účelovo ste mu dali bezpečnostnú previerku, to som tiež klamal a potom vás ešte ten Lipčic pohrýzol. Krásne, tak za toto ja by som nemal mať imunitu, čo som teraz povedal na Lipšica, hrkálka v tej hlave.
40. schôdza NR SR - 9.deň - B. popoludní
Dátum: 2021-09-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

71. Ďakujem za slovo, pán podpredseda. Tak, pán poslanec Baránik, ja som neútočil na taxikárov, ja si povolanie vážim, ja som útočil na taxikára, a či ste robil oficiálne, alebo načierno, je mi úplne jedno. Ja budem rád, ak vystúpite normálne v rozprave, a nie v záverečnom slove, aby sa no va... na vás dalo normálne reagovať, že to nezneužijete, tak to budem rád. A ja som podotkol aj druhú vec. Nielenže dostal podporu naprieč politickým spektrom, ale pán generálny prokurátor má... viac ako asi 600 prokurátorov ho podporilo, ďalšia odborná verejnosť a laická verejnosť, má vysokú popularitu. Ja len verím v to, že bude naďalej dodržiavať zákon, aj keď niektorým z vás to veľmi vadí, veľmi vadí. Viete, aj vaše vyjadrenie, že vy ste ho volil - nevolil, a že nemá vašu dôveru, no, samozrejme, lebo vašu dôveru má právoplatne odsúdený Lipšic, a, samozrejme, najradšej by ste tu videli Klimenta, ktorý sa vyjadril, že radšej , že keď mu poviete, zavrie aj vlastnú matku, ale potom by sme už boli naozaj banánová republika. A to, čo som povedal, že všetci slušní ľudia vidia pomyselné svetielko nádeje v generálnom prokurátorovi ako poslednú odporu proti tejto vládnej junte, ako človeka, ktorý si ctí zákon, ako sám povedal, sa nedá zastrašiť a vidíme, že vám to niektorým nevadí, to za tým si stojím. Takže asi toľko. A ešte jednu vec by som podotkol. V živote som s pánom generálnym prokurátorom nebol. Nikdy som sa s ním nestretol ani nerozprával, ak ho začne teraz niekto napádať alebo mňa. Nikdy. Ani som mu len ruku nepodal. Stretol som ho najbližšie, tak ako keď som teraz bol pri pulte, a to bolo všetko. Takže keď začnete zasa nejaké zbesilé útoky pre... na vašich tlačovkách, tak si na to spomeňte, na tieto slová.
40. schôdza NR SR - 9.deň - A. dopoludnia
Dátum: 2021-09-30
Poslanec: Suja, Miroslav (-)
Druh vystúpenia: Vystúpenie s faktickou poznámkou

88. Ďakujem za slovo, pán predsedajúci. Vážení pán generálny prokurátor, viete, ja oceňujem vašu snahu, ale kto chce počuje, kto nechce nepočuje. Kto chce, tak rozumie, čo hovoríte, a kto nechce, ako niektorí poslanci nerozumejú, a keď ste to sám povedal, jednoduchšie sa to už povedať a pochopili sme to asi všetci a pochopiť to musel, pardon za výraz, aj hlupák, to, čo ste sa tu snažil vysvetliť, až, bohužiaľ, na niektorých poslancov, ktorí to nepochopili ani tak. Podľa týchto poslancov (povedané so smiechom) ste spáchal neodpustiteľný zločin tým, že ste rokoval s generálnym prokurátorom Ruskej federácie. Ale akonáhle by ste rokoval s hociktorým generálnym prokurátorom na Západe, tak už by to bolo v poriadku. Sami ste boli, a čo ma mrzí, svedkami toho, ako to tu prebieha. Včera ste boli fakt toho svedkom, ako je dehonestované rokovanie Národnej rady vládnymi poslancami. Viete, to, čo tu včera prebiehalo, to nebolo na smiech, ako tu stále zaznieval, ale skôr na plač, ako hlboko klesla úroveň rokovania Národnej rady. Ja som sa ani nečudoval, keď som vás včera videl, ako si držíte hlavu v rukách. To musel pre vás byť strašný zážitok. A, bohužiaľ, musím povedať, že takto to je väčšinou. Tak sa nečudujte, že prichádzajú nejaké arocionálne otázky na vás alebo nejaké nezmysly. Prajem pevné nervy a pokračujte v tom, čo robíte. Tým, že budete dodržiavať zákon, budete mať podporu širokej verejnosti, odbornej verejnosti a väčšinu poslancov. Držím palce.
40. schôdza NR SR - 8.deň - B. popoludní
Dátum: 2021-09-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

30. Ďakujem za slovo, pán podpredseda. Pán poslanec Šeliga, vy tu hovoríte o nedôvere a nevraživosti. Ale ja sa pýtam, kto priniesol tú nedôveru a nevraživosť do spoločnosti? No priniesol ju Matovič a jeho vláda a teraz, keď vidíte, aké to má dôsledky alebo aké to prináša dôsledky, tak tu vyplakávate a vyzývate na nápravu. Tak skúste sa aj vy nad tým zamyslieť, keď predstúpite pred kamery a dávate rôzne vyhlásenia, či tiež k tomuto trošku neprispievate. Zvolil som taký miernejší tón, hoci som myslel, že budem iný, ale možno je to také na zamyslenie.
43. schôdza NR SR - 2.deň - A. dopoludnia
Dátum: 2021-09-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

22. Ďakujem za slovo, pán predsedajúci. Pán poslanec Pellegrini, veľmi dobré vystúpenie. Súhlasím s ním až na jednu vec. V jednej veci sa nezhodneme. Vy ste hovorili, že sú tu vzdelaní ľudia. No, ja si myslím, že to sú nie vzdelaní ľudia, sú to obyčajní plagiátori a diletanti. Skúste mi potom vo faktickej vymenovať tých členov vlády, ktorí sú vzdelaní. Lebo ja fakt neviem ktorí. Viete, presne ste podotkol, že nič iné táto vládna koalícia, samozrejme, poslanci, nehovorí, len sa vracia stále do minulosti. Na každú oprávnenú kritiku, ktorá smeruje k tejto vláde a k chodu parlamentu, nepočujeme nič iné, lebo vy vtedy, lebo vy vtedy alebo ešte predtým tí niektorí. Nič iné, len toto dookola počúvame, mantru naučenú, prázdna špajza alebo vy ste vtedy toto a toto urobili, preto my teraz môžme byť takíto diletanti, akí sme, a môžme si robiť, čo chceme. Tak mi to pripadá. Oni od nás, veľmi správne ste povedal, chcú návrhy. Koľkokrát tu zaznieva v Národnej rade, keď sa niektorý z vládnych koaličných poslancov sem uráči mu prísť, povedzte nejaké riešenia, nejaké návrhy. Koľko návrhov sme dali, koľko návrhov veľmi dobrých zákonov sem dala opozícia, koľko ste podporili? Dva: amnestiu zbraní a minule ten vysokoškolský zákon. Iba dva návrhy. Ale hlavná vec, že tu meliete dookola, že chcete nejaké návrhy. Už nebuďte aspoň trápni! Povedzte na rovinu, že neviem, čo povedať, tak poviem, chcem návrhy. A to, aká je situácia na Slovensku, aká je tu atmosféra, ako ľudia tu na seba útočia, to je tiež chyba predchádzajúcich vlád, vážení kolegovia? Nie. To je chyba vaša. Vy nieže že ste nevzdelaní, že plagiátori, že to predtým kritizujete a sami robíte, ale vy sa neviete ani jak ľudsky medzi sebou dohodnúť a prijať nejaké racionálne riešenia. A žiadať od vás nejaký zdravý sedliacky rozum, to je úplná utópia.
43. schôdza NR SR - 2.deň - A. dopoludnia
Dátum: 2021-09-29
Poslanec: Suja, Miroslav (-)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Ako veľmi dobré vystúpenie, nedá sa nesúhlasiť, možno pár drobností. Vrátil by som sa k niektorým veciam. Minister alebo ministerstvo životného prostredia likviduje vidiek, a vláda nič nerobí. Programové vyhlásenie vlády je len zdrapom papiera. Ja sa pýtam, čo robí Sulík, keď chce naštartovať regióny alebo transformovať regióny? Viete, len z rečí, len z rečí sa tí ľudia na tom vidieku nenajedia a z tých hádok, ktoré tu počúvame vo vládnej koalícii. V programovom vyhlásení vlády máte jasne napísané – pomoc poľnohospodárstvu. Živočíšna výroba – nič, jedna veľká nula. Rastlinná výroba – tak málo, že sa o tom ani neoplatí hovoriť. Ja neviem, o čom to vlastne tam hovoríte v tom programovom vyhlásení vlády? Kolega Takáč to veľmi dobre povedal, ja neviem, hovoríme o potravinovej sebestačnosti. No aký je opak? Z 800 kamiónov sa blížime k 1 000, ak už nie sme. Hovoril Sulík o zastabilizovaní cien. No ale podľa SaS-ky zastabilizovanie cien znamená, že ceny rastú všetkého, všetkých komodít, nielen potravín, energií, stavebných materiálov, úplne všetkého. To je podľa SaS-ky zastabilizovanie cien, kolegovia, že budú stále stúpať? A ľudia nepočujú nič, len hádky. Viete, 20 minút tu trieskal, včera som to počúval, samý balast, samý balast. Neviem, či to tu písal pred tým a nemal sa čas pripraviť, alebo čo to bolo, alebo bol z toho hotový, že mu zavreli Plačkovú a nevie, kto mu bude dodávať materiál. Ja si to neviem vysvetliť. Hlavnú organizátorku, propagátorku strany, ani sa nečudujem. Takže skúsme sa prestať, kolegovia, hádať a začnite robiť niečo konečne pre ľudí. Lebo absolútne to ľudí na vidieku, ja chodím na vidieku každý deň, po vidieku, ich nezaujíma vaše hádky, absolútne ich to nezaujíma. Ani tlačovky nekonečné tu v Národnej rade. Oni chcú vidieť výsledky!
40. schôdza NR SR - 6.deň - A. dopoludnia
Dátum: 2021-09-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

40. Ďakujem za slovo, pán podpredseda. Pán poslanec Kuffa, že ľudia nemajú na dva rožky a chodia si ich kupovať, je chyba sociálnej politiky štátu. Nemôžeme si dovoliť, že dneska, v dnešnej dobe v strede Európy v 21. storočí je fakt človek odkázaný, že si nevie kúpiť jeden rožok. Tu potom je niekde chyba a neni to chyba v tom, že chceme alebo nechceme zrušiť mince. To chyba nie je. Keď sa pozrieme, áno, súhlasím aj s pánom Kamenickým, tá kontrola, samozrejme. Marek Kotleba, áno, Národná banka je v Bystrici, ty možno zo Sásovej zbehneš do tej Bystrice, ale z takej Detvy, Hriňovej, Slatinských Lazov dajú na benzín a cestu hore-dolu do Bystrice viac, ako bude hodnota tých mincí a to už nehovorím zasa, ako budú zaťažovať životné prostredie, amortizáciu auta a podobne. Takže toto... Keby to bolo normálne v komerčných bankách, tak súhlasím s tebou. A ešte jedna vec. Ja som si všimol ľudí, ktorí fakt sú odkázaní, že nemajú ako na tieto rožky. Chodia na záver, keď rapídne klesá cena pečiva. Chodia na poslednú hodinu. Ak chodíte do potravín niekedy v noci alebo večer, tak viete, že ten rožok, čo stojí napríklad osem centov, môže stáť päť alebo aj jeden cent na záver. A keď sa nepredá, tak normálne ich vyložia, tam príde ujo, čo chová niečo, zoberie s vlečkou, tam stoja okolo neho bezdomovci, rozdá im to a ide preč. Tak tí čo nemajú, tak si to vedia zariadiť aj takto. Ako je to smutné, že v dnešnej dobe sú ľudia, ktorí sú odkázaní na takúto pomoc, ale, bohužiaľ, deje sa to. Ale stále to nemá s tým nič, s týmto návrhom, lebo ja stále si osobne myslím, že je dobrý a že má viacej, oveľa viacej prínosov ako negatív. Ďakujem.
40. schôdza NR SR - 6.deň - A. dopoludnia
Dátum: 2021-09-24
Poslanec: Suja, Miroslav (-)
Druh vystúpenia: Vystúpenie v rozprave

28. Ďakujem za slovo, pán podpredseda. Ja som nestihol vo faktickej, preto som sa prihlásil do rozpravy, nechcem zdržiavať. Áno, som rád, že pán poslanec Viskupič to vysvetlil, že sa bude zaokrúhľovať celý nákup. Treba ale zabezpečiť nejakú možno kontrolu alebo prípadne aby to tí obchodníci nezneužívali, na to máme páky, keď by sme chceli. Ale teraz chcem viesť k druhej veci. Viete, máme 323-tisíc živnostníkov a malých firiem. Z toho v segmente, kde sa dotýkajú týchto mincí 1- a 2-centoviek, je 170-tisíc spoločností a fyzických osôb. Stosedemdesiattisíc spoločností. Ja sám sa s tým potýkam, je to veľký problém. Vo fitnescentre, v reštauráciách, v malých prevádzkach, keď to zoberiem, v tej banke vám vezmú do určitého počtu kusov a potom platíte, tak ako povedal poslanec Šefčík. Áno, platíte viacej, ako je hodnota tých peňazí. No čo s tým spravíte? Myslíte, že to tam dám, keď mám platiť viacej? No nie. Vyhodím to do pohára, presne ako povedal niektorý z kolegov, alebo sa to pokúšam zbaviť niekde v pokladniach. Ale pri veľkých objemoch a fakt to sú už veľké, nieže objemoch peňazí, ale kusov tých mincí, to nie je možné. To nie je možné. Tak sa kopia niekde v súdkoch, v sklených pohároch a podobne. A presne potom zasa dochádzam na to, že vynakladáme peniaze na to, aby sme ich vyrobili k tej strate. Preto ja si myslím, že, ešte raz, 170-tisíc spoločností a fyzických osôb je priamo, že sa potýkajú s týmto problémom, s týmto problémom, a to nie je sranda. Zaťažujeme tých ľudí, zaťažujeme v bankách, proste čakajú tam, kým sa to spracúva, nervózni sú, v bankách to nechcú spracúvať. Viete, preto sú aj tie položky také veľké za to spracovanie. Bol by som rád, keby sme tento zákon podporili. Ja si myslím, že je to dobrá vec. Medzi ľuďmi sa to hovorí už dávno, sľubovalo sa nám to už dávno. Ja sa, aj chápem tú obavu, že by mohla narásť tá cena tých potravín, ale myslím, že keď sa to bude zaokrúhľovať ako na celý nákup, tak je to zanedbateľné oproti tomu, čo získame. Ďakujem.
40. schôdza NR SR - 6.deň - A. dopoludnia
Dátum: 2021-09-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

18. Ja si myslím, že nebol by problém, že výroba 1 centa stojí 1 cent, keby nebola taká stratovosť, ako povedal poslanec Viskupič, tam je ten problém. O tomto sa hovorí roky a nikto s tým neprišiel, ale roky sa o tom hovorí a som rád, že konečne to niekto doniesol do Národnej rady. A môžeme pochváliť aj bývalého premiéra, že prišiel konečne po dlhom čase s nejakým dobrým zákonom. Priatelia, hovoríte o ekológii a že to má dopad na ekológiu. Áno, má. Veľmi správne ste povedali, že áno, rozvoz tých áut, balenie, razenie, straty vo fontánach, v pitnom zdroji a podobne. Ja sa pýtam, máte tam Eugena Jurzycu, Nicholsonovú, oslovili ste ich, aby požiadali v rámci Európskej únie, aby ako poslanci dali nejaký návrh, aby sa stiahli tieto mince v rámci celej Únie. Lebo vkuse Európska únia chodí s nejakými nezmyselnými nápadmi o ekológii a podobne a keď si pozrieme tieto mince v rámci celej Európskej únie, aký musia mať dopad na ekológiu? Krôčik po krôčiku, tak sa pýtam, že keď sme sa tu už zastavili pri tej ekológii, či niečo vaši europoslanci aj robia kvôli tomu, aby pomohli naozaj ekológii a neprichádzali len s nezmyselnými nápadmi. Ďakujem.
40. schôdza NR SR - 5.deň - B. popoludní
Dátum: 2021-09-23
Poslanec: Suja, Miroslav (-)
Druh vystúpenia: Vystúpenie s faktickou poznámkou

90. Ďakujem za slovo, pán podpredseda. Pán minister Mikulec, úplne rozhodená reč, úplne. Hlas mimo kontroly, potíte sa, čo sa deje? Dochádza vám, že prišiel rad aj na vás? Je to možné. Viete, vy ste tu hovoril bezpečnosť, strata dôvery, žiadna morálka, vaši ľudia, klamstvá, vynášanie zo spisu, ale vy ste hovoril teraz všetko, čo sa deje aj za vašej éry. Ja netvrdím, že to nebolo aj v minulosti, ale toto všetko sa deje aj teraz. Pán minister, ani slovo o tom, čo vám tu je dávané za vinu, korupcia, rodinkárstvo, porušovanie zákona, zneužívanie právomoci verejného činiteľa, priame zasahovanie do inšpekčnej služby, ani slovo o tom. Nás nezaujíma vystúpenie z dejepisu, ja ani Kočiš sme tu v predchádzajúcom období neboli, to by ste mohli povedať aj Hegerovi, keď už tu trieska sprostosti. Tak skúste niečo k veci! To čo vám dávame za vinu! Folklór, folklór je u vás, akonáhle vám na niečo prídu, tak príde úderka a všetko z minulosti. Takže mňa toto absolútne nezaujíma. Nesedí náhodou váš nominant inšpekčnej služby vo väzbe? Váš nominant inšpekčnej služby, nesedí náhodou vo väzbe? Pán minister, pravda zvíťazí, ste povedal. Áno, ak pravda zvíťazí, tak budete sedieť v base aj s celou tou vašou chuntou. A viete, kľudne sa mi môžte aj dneska vyhrážať ako naposledy, keď ste ma odvolali, že už máte toho dosť alebo ako Matovič, že zariadi, aby som tu už nekvákal, kľudne. Nech sa páči, nech sa páči. Môžte to zariadiť, máte na to právomoc, vyfabrikovali ste rôznych svedkov vyfabrikujte ďalších, ja s tým nemám problém. Ale vy tu nie ste naveky, zapamätajte si, nie ste naveky. Pozor, aby vám trošku tlak nestúpol, lebo sa začnete naozaj veľmi potiť.
40. schôdza NR SR - 5.deň - A. dopoludnia
Dátum: 2021-09-23
Poslanec: Suja, Miroslav (-)
Druh vystúpenia: Vystúpenie s faktickou poznámkou

24. Som rád, že poslanec Ondro Ďurica, ktorý je spolupredkladateľ tohto zákona, poukázal aj na vec, ktorú som na začiatku opomenul povedať, a to je, že malí živnostníci a podnikatelia v snahe zachrániť svoje prevádzky sa zadlžujú, predávajú svoj majetok, zadlžujú sa v bankách, ktoré im veľakrát nechcú dať peniaze, tak u svojej rodiny a známych a melú z posledného. Niektorí, bohužiaľ, už aj skončili. Som rád, že podotkol, že bieloruská opozícia je tejto vláde a vládnym poslancom bližšia ako naši vlastní občania, občania Slovenskej republiky, nech sú akejkoľvek národnosti. Bieloruská opozícia je vám bližšia ako naši vlastní občania. To je smutné O bankách ani nehovorím, banky, ktoré sa topia v miliardových ziskoch, a teraz im my ešte odpúšťame peniaze a na ľudí, ktorí tvoria chrbtovú kosť hospodárstva, zabúdame. Lotéria, nezmyselná lotéria, no komu tá pomohla, kolegovia, kolegyne z opozície? Traja, dvaja ste tu, dvaja kolegovia z opozície ste tu či z koalície, pardon, z koalície, dvaja. Dvaja z koalície. Komu pomohla tá lotéria? Moderátorom, že si zarobili? Dobre. Televízia, že zarobila? Dobre a pár výhercom. Inak nikomu. Ja sa pýtam, komu pomohli tie nekonečné reklamy za desiatky miliónov v rozhlase, v televízii a podobne. Načo to bolo dobré? Však, ak ide nám o spoločné dobro a všetci si majú utiahnuť opasok, prečo tie televízie, prečo tie rozhlasové stanice to neurobili zadarmo? Ale nahrabali sa milióny euro, keď sa všetci, ktorí sú na Slovensku, trápia, uťahujú si opasky, priatelia, ale ja to zbytočne hovorím do prázdnej sály, keď koalícia tu má dvoch posla... (Prerušenie vystúpenia časomerom.)
40. schôdza NR SR - 5.deň - A. dopoludnia
Dátum: 2021-09-23
Poslanec: Suja, Miroslav (-)
Druh vystúpenia: Vystúpenie s faktickou poznámkou

16. Ďakujem za slovo, pán predsedajúci. Kolega Miňo Mazurek veľmi presne podotkol opatrenia, ktoré navrhla vláda, ktoré koaliční poslanci tu schválili a prijali. Zničilo to životy stovkám tisíc ľudí. Stovkám tisíc ľudí, živnostníkom, podnikateľom a desiatky tisíc z nich museli svoje živnosti úplne zavrieť alebo prejsť do iných profesií a robia niečo iné v zahraničí. Toto je výsledok vašich opatrení, priatelia, koaliční poslanci. Keď som vám hovoril a vy ste povedali, že sa nemusí obnovovať les a vysádzať les, že sa to v Nemecku robí, tak my sme to na Slovensku zastavili. Tu som na to upozorňoval ministra. A čo je výsledok? To znamená, že sa vyťažilo, ale sa neobnovuje. Ale Nemci normálne sadia ďalej. To je vďaka vám koaliční poslanci. Vďaka dedolesovi, ktorý bol minister, najneschopnejší, akého som kedy videl, pôdohospodárstva. A teraz pokračujeme ďalej. Miňo veľmi správne povedal, že na lotériu vám nebolo problém vyhodiť skoro 200 mil. Dvesto miliónov! A keď sa jedná o život dieťaťa za dva mil., tak tu robíte, sa handrkujete a nedáte. Na banky ste schválili 300 mil. Tristo! Na banky! Ale 100-tisíc živiteľom rodín nedáte! Kde je kresťanské krídlo v OĽANO pri tomto? Sú vám ukradnutí. Prešustrovali ste cez nos skoro miliardu a teraz včera som sa rozprával s riaditeľom základnej školy, stále nemajú testy kloktacie, aby deťom nemuseli špárať do nosa. Tak kde ste minuli tie peniaze? A koľkého septembra je dneska? Včera ešte napríklad v niektorých školách v Detve nemali riaditelia kloktacie testy. Ale hlavné je, že ste skoro miliardu minuli. Hovoríte o ťažkej, hovorí sa tu o ťažkej technike, dve miliardy, že sa minulo. Keby sa minulo na Slovensku, že sa vyrábajú. My sme boli svetová špička vo vyrábaní ťažkej techniky - BVP, OT. OT-čka, viete, čo to je? A teraz... (Prerušenie vystúpenia časomerom.)
40. schôdza NR SR - 5.deň - A. dopoludnia
Dátum: 2021-09-23
Poslanec: Suja, Miroslav (-)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Ďakujem za faktické poznámky od kolegov. Ešte raz by som chcel podotknúť. Jedná sa tu minimálne o 100-tisíc ľudí, fyzických osôb, žien a matiek, ktorí sú živitelia rodín. To znamená, 100-tisíc rodín bolo minimálne obmedzených, keď hovorím pri živnostníkoch. Stosedemdesiattisíc spoločností fyzických osôb a právnických osôb bolo takisto úplne zatvorených alebo viac obmedzených. Preto, priatelia a kolegovia, dúfam, že budeme chcieť pomôcť týmto podnikateľom, živnostníkom a ich zamestnancom. Ďakujem.
40. schôdza NR SR - 4.deň - B. popoludní
Dátum: 2021-09-22
Poslanec: Suja, Miroslav (-)
Druh vystúpenia: Vystúpenie s faktickou poznámkou

206. Ďakujem za slovo. Ako niekedy môže byť človek tu vulgárny, môže byť slušný, aj tak to nezaberá. Tak ako si povedal, že ústava, že hrozí, že sa porušuje ústava. Ale pre vládnu koalíciu ústava znamená len zdrap papiera. Nemajú problém, ako som to už dneska povedal, v skrátenom legislatívnom konaní pozmeňujúcim poslaneckým návrhom v núdzovom stave zmeniť títo hochštapleri ústavu. To je unikát, ktorý sa nikde na svete nestal a máme viac ako 200 krajín. Ako 200 krajín. To dokázali len pročkovci, nikto iný! Nikto iný nedokázal sprzniť vo vlastnej krajine tak ústavu ako táto hochštaplerská vláda. A tu im hovoriť niečo o ústave, že sa porušuje alebo niečo, to je ako, symbolicky povedané, hrach na stenu hádzať, vážení kolegovia. Škoda míňať na vás energiu. Ja sa len teším, že kedy táto mizéria skončí. A bol by som veľmi rád, keby ľudia zobrali do rúk moc, čo im patrí, a vyhnali nás odtiaľto jedných aj druhých, lebo si tu nezaslúžime sedieť.
40. schôdza NR SR - 4.deň - B. popoludní
Dátum: 2021-09-22
Poslanec: Suja, Miroslav (-)
Druh vystúpenia: Vystúpenie s faktickou poznámkou

184. Ďakujem za slovo, pán podpredseda. Štefan, no, otázka, sme dostali informáciu, že niekto z koalície bude tento zákon sabotovať, lebo sa nevedia z toho vyzuť. Ja by som chcel vidieť, že koľko tých 30 strieborných bolo v súčasnosti, že ste sa k tomuto znížili. Veľmi správne si povedal, že to kresťanské krídlo v OĽANO nepresadilo za dva roky nič. Nič! Vy ste dar z nebies pre liberálov. Ak som mal nejaké ilúzie, tak, o vás, tak dneska som ich stratil, čo sa veľmi tešia pročkovci aj saskári. Už vtedy som ostal v pomykove, keď ste obhajovali pedofila Heráka, ktorý zobchodoval s Matovičom a s Mikulcom to, že ho nebudú stíhať, ak sa vzdá mandátu, aby nerobil zlé meno. Už to som považoval za čiarou, ďaleko za čiarou. Vtedy sa mi tu Matovič vyhrážal, že prestanem tu kvákať. Priatelia, kde sme to klesli? Obhajovať pedofila. Bojkotovať zákony, ktoré chránia deti pred pedofilmi. To by som čakal od Cigánikovej, ale ako vidím, tých 30 strieborných, pani Hatráková... Neviem. Som zvedavý, či stiahnete každý zákon, ktorý má formálne chyby a či prídete s pozmeňovacím návrhom a tvrdo vám to budem dva roky pripomínať s každým pozmeňovacím návrhom na stiahnutie každého vládneho zákona a budem to hovoriť pri každom, lebo toto, keď ideme obchodovať s našimi vlastnými deťmi, ani Judáš nezradil deti, ale zradil Ježiša, nie deti!